
РЕПУБЛИКА БЪЛГАРИЯ
Министър на  културата

З А П О В Е Д
№  РД 09………………./……………….2021 г.

На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет
У Т В Ъ Р Ж Д А В А М

Учебна програма за специфична професионална подготовка по учебния предмет „КАМЕРНА МУЗИКА“, за специалностите: код 2120119 „Гайда”, код 2120120 „Кавал“, код 2120121 „Гъдулка“, код 2120122 „Тамбура“ от професията: код 212010 „Музикант-инструменталист” от професионално направление: код 212 „Музикални и сценични изкуства” за придобиване на трета степен на професионална квалификация, съгласно приложението.

Учебната програма влиза в сила от учебната 2021/2022 година за IX клас.

София, 2021 година
	I. ОБЩО ПРЕДСТАВЯНЕ НА ПРОГРАМАТА
		Учебната програма е предназначена за специфична професионална подготовка по „КАМЕРНА МУЗИКА“  на ученици от IX до XII клас в училищата по изкуствата със специалности „Гайда“, „Кавал“, „Гъдулка“ и „Тамбура“.
		Усвоените теоретични знания са основа за овладяване на практически умения и навици. Основните теоретични познания върху историческа епоха, музикален стил, структура и форма на изучавания учебен материал, култивиране на умения за свирене от пръв поглед и за самостоятелно разучаване на музикални произведения, затвърждаване на нагласите за самоподготовка, опознаване на основния инструктивен и художествен репертоар, усвояване на характерните особености на камерното музициране и специфичните музикално-изразни средства, съчетани с практическите умения, ще доведат до качество и високи резултати в обучението.
		С цел оптимално овладяване на професионални знания и умения, теоретичното обучение по „Камерна музика“ е в съответствие с целите и задачите на изучавания материал по „Учебна практика - камерна музика“.

	II. ЦЕЛ И ЗАДАЧИ НА ОБУЧЕНИЕТО ПО УЧЕБНИЯ ПРЕДМЕТ
	Основната цел на теоретичното обучение по камерна музика е да подпомогне по-пълното и правилно овладяване на инструменталното изпълнителство.
	Задачи:
	- запознаване с различните видове камерни групи-еднородни и смесени;
	- запознаване с характерните особености на музикалните инструменти, тонов обем и тяхната функция в камерната група;
· изучаване на музикални произведения от различни жанрове и епохи;
· овладяване на основни теоретични познания за структура и музикална форма, както и умения за анализ на изучаваните произведения;
· овладяване на теоретични знания, даващи възможност за решаване на технически проблеми, възникнали в процеса на изработване на художествения материал;
	- затвърждаване на навиците за самоподготовка;
	- развиване на музикално-сценичните и интерпретационни способности;
	- опознаване на основния инструктивен и художествен репертоар. 

	III. РАЗПРЕДЕЛЕНИЕ НА УЧЕБНОТО ВРЕМЕ

	IХ клас – 36 учебни седмици х 1 учебен час = 36 учебни часа годишно;
	Х клас  - 36 учебни седмици х 1 учебен час = 36 учебни часа годишно;
	ХI клас – 36 учебни седмици х 1 учебен час = 36 учебни часа годишно;
		ХІІ клас – 29 учебни седмици х 1 учебен час = 29 учебни часа годишно.

	IV. КРАТКИ МЕТОДИЧЕСКИ ИЗИСКВАНИЯ

		Спецификата на изучаваната професия предполага тясна свързаност между теоретичните и практически познания на учениците. Теоретичната подготовка е предпоставка за по-пълноценна работа върху изучаваните музикални произведения. Настоящата програма дава теоретичните познания, необходими за осъществяване на основните задачи на дисциплината. Процесът на обучение изисква балансирано овладяване на теоретичния и практически материал. Теоретичните знания, които ученикът придобива трябва да намерят музикално-естетическо приложение и осмисляне в художествени произведения. 	Професионалното изграждане на инструменталистите предполага усъвършенстване на техническите умения, както и развитие на музикалното мислене. Учителят трябва да полага непрекъснато грижи за цялостното развитие на учениците с оглед индивидуалните им качества, както и да създава интерес към  занятията. Обучението по камерна музика трябва да се съобразява с възрастовите особености на ученика, като е необходимо преподавателят да реагира бързо на всяка промяна, явила се в резултат на израстването на учениците. Особено внимание трябва да се обърне на постановъчните проблеми и звукоизвличането – най-важната цел в първоначалния период на обучението и база за по-нататъшното развитие на учениците. 
	Структурата на учебното съдържание е по раздели и теми. За всеки раздел в програмата са предложени препоръчителен брой учебни часове и теми, които могат да варират в процеса на обучение в зависимост от изучавания технически и художествен материал.
	Учителят разпределя броя на часовете, предвидени по учебен план и по учебната програма в годишното си разпределение. 
	Настоящата програма е базова, пряко свързана с учебната програма за професионална подготовка по учебна практика и не ограничава инициативата на преподавателя за използването и на друг материал. 
	Начин на оценяване: Срочната оценка се формира от учителя, при вземане предвид на минимум две текущи оценки. Годишната оценка за  IX, X и XI клас се оформя въз основа на текущото изпитване за установяване на изходното ниво на ученика, което се провежда пред комисия, определена със заповед на директора. Годишната оценка за XII клас се оформя от учителя на база на текущите и срочните оценки на ученика.

	V. УЧЕБНО СЪДЪРЖАНИЕ И РАЗПРЕДЕЛЕНИЕ НА МАТЕРИАЛА

IX КЛАС

	№ по
ред
	
Наименование на разделите и темите
	Брой часове

	
	Раздел I. Актуализация на знанията
	2

	1
	Видове камерни групи – еднородни и смесени. Устройство на народните инструменти. Запознаване на учениците с пиеси за еднородни и смесени камерни групи. 
	

	2
	Тонов обем. Функция на народните инструменти в камерната музика.
	

	
	Раздел II. Усъвършенстване на технически умения
	2

	1
	Основни техники на изпълнение и начини за тяхното овладяване. 
	

	2
	Овладяване на нови технически похвати.
	

	3
	Работа с инструктивен материал.
	

	4
	Цели и задачи.
	

	
	Раздел III. Работа върху художествен материал
	28

	1
	Представяне на изучаваното произведение. Запознаване със стила на пиесата.
	

	2
	Биографични бележки за автора на изучаваната творба.
	

	3
	Характерни особености на композиторския стил.
	

	4
	Анализ на музикалната форма.
	

	5
	Уточняване на оптимална пръстовка.
	

	6
	Анализ на техническите проблеми и начините за тяхното разрешаване чрез практическо онагледяване на изучаваната творба.
	

	7
	Стилистични и интерпретационни проблеми в музикалното произведение.
	

	8
	Усъвършенстване на свирене по памет.
	

	
	Раздел IV. Изграждане на нагласа за самостоятелна работа
	2

	1
	Създаване на умения за самостоятелна работа върху музикалното произведение. Решаване на технически и интерпретационни проблеми.
	

	2
	Организация на самостоятелната работа.
	

	
	Раздел V. Сценична изява
	2

	1
	Начини за преодоляване на сценичното вълнение.  Търсене на начини за преодоляване на конкретни проблеми, възникнали по време на концертна изява.
	

	
	Общ брой часове 
	36




Очаквани резултати:

Заедно с усъвършенстването на техническите умения трябва да се развие самостоятелно музикално мислене. Работата над художествените произведения трябва внимателно да се съчетава с техниката, с оглед създаване на правилни изпълнителски умения. Очаква се да са формирани добри навици  за самоподготовка и самооценка.  
	
Минимум материал:
    Три едногласни или  две  двугласни или тригласни партитури с по – лека фактура и разнообразни инструментални сръчности от следната трудност:
         Еднородни състави:
         - К. Шопов – Песен за 2 гъдулки  
         - Ж. Клинкова – „Родопска“ – 2 гайди
         - Ж. Клинкова – „Иглика“ – 2 кавала 
         - Хр. Урумов – Пиеса – 2 тамбури 
         - унисонно свирене на автентични мелодии от различни фолклорни области в размер 2/4, 5/8 и 7/8. 
         Смесени състави:
         - Ст. Пауров – Сватбарска ръченица 
         - Л. Досев – Добруджанска сюита 
         - Пл. Добрев – Ганкино хоро 

Текущо изпитване за установяване на изходното равнище на учениците:
Провежда се в последната учебна седмица на учебната година със следния материал:
Едно произведение по избор.
Материалът при текущото изпитване на учениците може да се изпълнява по ноти.

X КЛАС

	№ по
ред
	
Наименование на разделите и темите
	Брой часове

	
	Раздел I. Актуализация на знанията
	2

	1
	Видове камерни групи – еднородни и смесени. Устройство на народните инструменти. Примери  на пиеси за еднородни и смесени състави.
	

	2
	Тонов обем. Функция на народните инструменти в камерната музика.
	

	
	Раздел II. Усъвършенстване на технически умения
	2

	1
	Основни техники на изпълнение и начини за тяхното усъвършенстване.
	

	2
	Овладяване на технически похвати, свързани с конкретния художествен материал.
	

	3
	Работа с инструктивен материал.
	

	4
	Цели и задачи.
	

	
	Раздел III. Работа върху художествен материал
	28

	1
	Представяне на изучаваното произведение. Запознаване със стила на пиесата. 
	

	2
	Биографични бележки за автора на изучаваната творба.
	

	3
	Характерни особености на композиторския стил.
	

	4
	Анализ на музикалната форма.
	

	5
	Уточняване на оптимална пръстовка.
	

	6
	Анализ на техническите проблеми и начините за тяхното разрешаване чрез практическо онагледяване на изучаваната творба.
	

	7
	Стилистични и интерпретационни проблеми в музикалното произведение. 
	

	8
	Обогатяване на изразните средства и разнообразяване на тоновите възможности.
	

	9
	Усъвършенстване на изпълнението наизуст.
	

	
	Раздел IV. Изграждане на навици за самостоятелна работа
	2

	1
	Създаване на трайни навици за самостоятелна работа върху музикалното произведение. Решаване на технически и интерпретационни проблеми.
	

	2
	Развиване на навиците за самостоятелна работа с цел постигане на оптимални резултати.
	

	
	Раздел V. Сценична изява
	2

	1
	Начини за преодоляване на сценичното вълнение.
	

	2
	Усъвършенстване на сценичното поведение.
	

	
	Общ брой часове 
	36



Очаквани резултати:

Обучението в X клас трябва да формира основни навици за ансамблово музициране и естетически вкус. Очаква се да са формирани добри навици  за самоподготовка и самооценка.  

Минимум материал:
Три едногласни или  две  двугласни или тригласни партитури с по – лека фактура и разнообразни инструментални сръчности от следната трудност:

	Еднородни състави:
· М. Василев - Ръченица за 2 гъдулки 
· Хр. Урумов – Тракийска ръченица за 2 гайди
- К. Шопов – Малка сюита за 2 кавала  
- К. Шопов – пиеса за 2 кавала 
- К. Шопов – Родопски песни и хоро за 2 кавала
- унисонно свирене на автентични мелодии от различни фолклорни области

	Смесени състави:
- Ст. Пауров – Шарено хоро
- Н. Стойков – Малка сюита
- Ж. Клинкова - Две пиеси
- Ст. Пауров – „Добруджанска игра“
- Ст. Пауров – Бучемиш
- Ибро Лолов - Право хоро

Текущо изпитване за установяване на изходното равнище на учениците:
Провежда се в последната учебна седмица на учебната година със следния материал:
Две произведения по избор.
Материалът при текущото изпитване на учениците може да се изпълнява по ноти.

XI КЛАС

	№ по
ред
	
Наименование на разделите и темите
	Брой часове

	
	Раздел I. Усъвършенстване на технически умения
	4

	1
	Усъвършенстване на техническите умения. 
	

	2
	Овладяване на технически похвати, свързани с конкретния художествен материал.
	

	3
	Работа с инструктивен материал.
	

	4
	Решаване на интонационни и технически проблеми.
	

	5
	Цели и задачи. Усъвършенстване на инструменталната техника.
	

	
	Раздел II. Работа върху художествен материал
	28

	1
	Представяне на изучаваното произведение. Запознаване със стила на пиесата.
	

	2
	Биографични бележки за автора на изучаваната творба.
	

	3
	Характерни особености на композиторския стил.
	

	4
	Анализ на музикалната форма. 
	

	5
	Уточняване на оптимална пръстовка.
	

	6
	Анализ на техническите проблеми и начините за тяхното разрешаване чрез практическо онагледяване на изучаваната творба.
	

	7
	Интерпретация на изучаваното музикално произведение.  
	

	
	Раздел III. Изграждане на навици за самостоятелна работа
	2

	1
	Създаване на трайни навици за самостоятелна работа върху музикалното произведение. Решаване на технически и интерпретационни проблеми. 
	

	2
	Развиване на навиците за самостоятелна работа. 
	

	
	Раздел IV. Сценична изява
	2

	1
	Усъвършенстване на сценичното поведение и издръжливост.
	

	
	Общ брой часове 
	36



Очаквани резултати:

Учениците са натрупали сериозен инструментален опит. Те притежават вече достатъчно технически и художествени изразни средства. Задачите и изискванията към тях се насочват към съвършенство на изпълнението и интерпретацията при ансамбловото музициране. Това изисква много самостоятелна работа, слушане на различни изпълнения, сравнение и оценка на чутото. Трябва да се търсят възможности за чести изяви пред публиката. 
Минимум материал:
Три едногласни или  две  двугласни или тригласни партитури с разнообразни инструментални сръчности от следната трудност:

	Еднородни състави:
- Ж. Клинкова – Пиринска сюита за 2 кавала
- Н. Кауфман – Шопска седенкарска за 3 тамбури
- Кр. Кюркчийски – Ръченица за 3 тамбури
- К. Колев – Меменска ръченица за 3 тамбури
- К. Колев – Блатешка копаница за 3 тамбури
- Н. Стойков – Родопска песен за 3 гайди
- Ст. Кънев – Тракийско хоро за 5 гъдулки
- Ст. Пауров – Надсвирване за 3 кавала
- Т. Бакоев – Струнно трио за 3 гъдулки 

	Смесни състави:  
- Ф. Кутев – Бавна и ръченица
- Н. Кауфман – Хоро 
- Н. Кауфман – Песен и хоро 
- Н. Кауфман –Хоро и ръченица 
- Н. Стойков – Пиеса  
- Т. Киров – Младежка ръченица 
- Ст. Добрев – Дайчово хоро 
- Ст. Добрев – „Жар“ 
- Ст. Пауров – Тракийско хоро
 - Д. Стойков – „Изхвърли кундак“

Текущо изпитване за установяване на изходното равнище на учениците:
Провежда се в последната учебна седмица на учебната година със следния материал:
Две произведения по избор.
Материалът при текущото изпитване на учениците може да се изпълнява по ноти.


XII КЛАС

	№ по
ред
	
Наименование на разделите и темите
	Брой часове

	
	Раздел I. Усъвършенстване на технически умения
	3

	1
	Основни техники на изпълнение и начини за тяхното усъвършенстване.
	

	2
	Овладяване на технически похвати, свързани с конкретния художествен материал.
	

	3
	Работа с инструктивен материал.
	

	4
	Решаване на интонационни и технически проблеми.
	

	5
	Цели и задачи. Усъвършенстване на инструменталната техника.
	

	
	Раздел II. Работа върху художествен материал
	22

	1
	Представяне на изучаваното произведение. Запознаване със стила на пиесата.
	

	2
	Биографични бележки за автора на изучаваната творба.
	

	3
	Характерни особености на композиторския стил.
	

	4
	Анализ на музикалната форма.
	

	5
	Уточняване на оптимална пръстовка.
	

	6
	Анализ на техническите проблеми и начините за тяхното разрешаване чрез практическо онагледяване на изучаваната творба.
	

	7
	Стилистични и интерпретационни проблеми в музикалното произведение.
	

	8
	Решаване на конкретни проблеми в музикалното произведение.
	

	9
	Провокиране на творческия потенциал на ученика. Създаване на условия за диалог и обсъждане на проблемите в процеса на работа.
	

	
	Раздел III. Изграждане на навици за самостоятелна работа
	2

	1
	Създаване на трайни навици за самостоятелна работа върху музикалното произведение. Решаване на технически и интерпретационни проблеми.
	

	2
	Развиване на навиците за самостоятелна работа с цел оптимизирането и.
	

	
	Раздел IV. Сценична изява
	2

	1
	Усъвършенстване на сценичното поведение и издръжливост.
	

	
	Общ брой часове 
	29



Очаквани резултати:

Учениците, завършвайки XII клас, трябва да имат натрупан богат теоретичен и практически опит в сферата на камерното музициране, основаващ се на задълбочени познания в областта на музикалната теория, както и на изградената култура на музикална интерпретация. Натрупаните знания дават възможности за продължаване на обучението във висши учебни заведения. За целта е много важен изборът на най-подходящия за индивидуалността и възможностите на учениците материал. Необходимо е да се работи за изграждане на самочувствие, увереност и сигурност в крайния резултат при ансамбловото музициране.  

Минимум материал:
 Минимум 3 пиеси на срок като текущ материал от следната трудност: 

Еднородни състави: 
- Хр. Урумов – Лудогорско сватбарско хоро за 3 гайди 
- М. Василев – Сюита за 3 гайди 
- Н. Кауфман – Песен и хоро за 4 кавала 
- Н. Стойков – Родопска песен за 4 тамбури 
- М. Василев – Сюита за 3 кавала 
- К. Шопов – Сюита за 5 гайди 
- М. Василев – Сюита за 4 гъдулки 
- Н. Стойков – Парафрази за 2 гъдулки
- К. Бураджиев – „Дилмано, Дилберо“ за 7 тамбури 

 Смесени състави: 
- Ф. Кутев – Хоро 
- Ст. Пауров – Хоро в ла
- Ст. Мутафчиев – Сюита
- Ж. Клинкова – Ръченица
- М. Василев – Пиеса
- М. Василев – Рондо скерцо
- Л. Досев – Влашки напеви
- Пл. Добрев – Ръченица 

	VI. ОЧАКВАНИ РЕЗУЛТАТИ 

В края на обучението учениците трябва да притежават: 
· теоретични познания и практически умения, необходими за пълноценната работа като музикант – инструменталист;
· знания за правилна постановка, звукоизвличане и основни изпълнителски техники;
· теоретични познания за структурата и формата на музикалното произведение, стила и съответстващите музикално – изразни средства;
· познания за основния инструктивен и художествен репертоар;
· теоретични познания върху основните методики и школи за обучение, използвани в практиката;
· музикално-сценични и интерпретационни способности;
· умения за свирене от пръв поглед и за самостоятелно разучаване на музикални произведения;
· умения за ползване на различни източници на информация и справочна литература.  

Литература: 
1. Ансамблови пиеси за народни инструменти. Съст. Н. Стойков. София, Наука и изкуство, 1974 г. 
2. Ансамблови пиеси за гайда.  Съст. Ж. Клинкова. София, Музика, 1980 г. 
3. Ансамблови пиеси за гъдулка. Съст. Ж. Клинкова. София, Музика, 1980 г. 
4. Ансамблови пиеси за тамбура. Съст. Ж. Клинкова, София, Музика, 1981 г. 
5. Ансамблови пиеси за народни инструменти. Съст. Н. Кауфман и К. Шопов. София, Музика, 1978 г. 
6. Ансамблови пиеси за български народни инструменти. Ч. 1. Съст. Ст. Пауров, АМТИИ Пловдив, 2005 г.    
7. Ансамблови пиеси за български народни инструменти. Ч. 2. Съст. Ст. Пауров, АМТИИ Пловдив, 2005 г.    
8. Ансамблови пиеси за български народни инструменти. Ч. 3. Съст. Ст. Пауров, АМТИИ Пловдив, 2015 г.    
9. Ансамблови пиеси за гъдулка. Съст. Н. Стойков. София, Музика, 1980 г. 
10. Ансамблови пиеси за тамбура. Съст. Н. Стойков. София, Музика, 1981 г. 
11. Ансамблови пиеси за гайда. Съст. Н. Стойков. София, Музика, 1980 г. 
12. Ансамблови пиеси за кавал. Съст. Н. Стойков. София, Музика, 1982 г.  

проф. Велислав Минеков

Министър на културата


